L 17/84
BG
Официален вестник на Европейския съюз
19.1.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/131 НА КОМИСИЯТА от 18 януари 2023 година за изменение на Регламент за изпълнение (ЕС) 2019/1259 за налагане на окончателно антидъмпингово мито върху вноса на резбовани отлети принадлежности за тръбопроводи, от ковък чугун и от сферографитен чугун, с произход от Китайската народна република и от Тайланд, и за наблюдение на вноса на отлети принадлежности за тръбопроводи с произход от Китайската народна република
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 14, параграф 1 от него,
като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (2), и по-специално член 56, параграф 5 от него,
като има предвид, че:
(1)
Със своя Регламент за изпълнение (ЕС) 2019/1259 (3) Европейската комисия наложи окончателно антидъмпингово мито върху вноса на резбовани отлети принадлежности за тръбопроводи, от ковък чугун и от сферографитен чугун, с изключение на тела за пресувани принадлежности с метрична резба по ISO DIN 13 и кръгли разклонителни кутии с резба от ковък чугун без капак, с произход от Китайската народна република (КНР) и Тайланд („разглеждания продукт“).
(2)
Основните влагани суровини за разглеждания продукт са метални отломки, кокс/електричество/газ, пясък (за формоване) и цинк (за поцинковане).
Първият етап от производствения процес е разтопяването на металните отломки.
Следва процес на формоване и леене на различните форми, които след това се разделят на единични бройки.
Продуктите трябва да бъдат подложени на продължителен процес на отгряване, за да станат достатъчно ковки за използването им в приложения, при които са необходими удароустойчивост и виброустойчивост, както и за да издържат на резки температурни промени.
Впоследствие принадлежностите можe да се поцинковат.
Следват резбоване и друга машинна обработка.
(3)
В съответствие с Регламент за изпълнение (ЕС) 2019/1259 за китайския производител износител Jinan Meide Casting Co., Ltd (Jinan Meide), допълнителен код по ТАРИК (4) B336, се прилагат антидъмпинговите мерки, наложени с Регламент за изпълнение (ЕС) 2019/1259.
(4)
През 2021 г. и 2022 г. промишлеността на Съюза на сходния продукт представи на Комисията информация относно придобиването на Odlewnia Zawiercie S.A., производител на сходния продукт, разположен в Полша, от Meide Group Co., Ltd.
(Meide Group) — дружество, установено в КНР.
(1) ОВ L 176, 30.6.2016 г., стр. 21.
(2) ОВ L 269, 10.10.2013 г., стр. 1.
(3) Регламент за изпълнение (ЕС) 2019/1259 на Комисията от 24 юли 2019 г. за налагане на окончателно антидъмпингово мито върху вноса на резбовани отлети принадлежности за тръбопроводи, от ковък чугун и от сферографитен чугун, с произход от Китайската народна република и от Тайланд, след провеждане на преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 197, 25.7.2019 г., стр. 2).
(4) Интегрираната тарифа на Европейския съюз.